εδοξε τηι βουληι και τωι δημωι μολπος πυθαγορου και αμφιδοκο[ς σ]κυθωνος ει[π]αν επειδη δημαρχος ταρωνος λυκιος εν τε τηι φυγηι ευνους και προθυμος ων διετελει τωι δημωι τωι σαμιων και ιδιαι τοις εντυγχανουσι των πολιτων χρησιμον εαυτον παρειχετο και νυν διατριβων παρα τηι βασιλισ[σ]ηι φιλαι και τεταγμενος επι της φυλακης ευνουν και προθυμον εαυτον παρεχεται εις τε τας του δημου χρειας και ων αν τις ιδιαι των πολιτων δεομενος του τυχηι δεδοχθαι τηι βουληι επαινεσαι μεν δημαρχον αρετης ενεκε και προθυμιας ην εχων διατελει προς τον δημον τον σαμιων [κα]ι ειναι αυτωι της αυτης επιμελειας τυνχανειν αν του δεηται του δημου επιμελεισθαι δ αυτου και τας συναρχιας αει τας ενεστωσας αν τινος τυνχανηι χρειαν εχων ειναι δ αυτωι και εφοδον επι την βουλην και τον δημον αν του δεηται πρωτωι μετα τα ιερα και τα βασιλικα δεδοσθαι δ αυτωι και πο[λ]ιτειαν και ενγονοις εφ ισηι και ομοιαι ειναι δ αυτον και ευεργετην και προξενον του δημου επικληρωσαι δ αυτον και ε[πι] φυλην και εκατοστυν και γενος κ[αθο]τι και τους αλλους σαμιους της δ[ε επι]κληρωσεως και της αναγραφης ε[πι]μεληθηναι τον γραμματεα τ[ης βου]λης το δε ψηφισμα τοδε αναγρ[αψαι] ει[ς] στηλην λιθινην και στησαι ει[ς το ιε]ρον της ηρας.
Curtius, Inschr. 27-31, no. 8